b'\n_START_ARTICLE_\nKriemalos kapinynas\n_START_SECTION_\nTyrimai\n_START_PARAGRAPH_\n1961\xc2\xa0m. Istorijos instituto bei Istorijos ir etnografijos muziejaus (dab. Lietuvos nacionalinis muziejus) archeologai kapinyne i\xc5\xa1tyr\xc4\x97 (tyrim\xc5\xb3 vadovai Vytautas Urbanavi\xc4\x8dius ir Bron\xc4\x97 Tautavi\xc4\x8dien\xc4\x97) 1355\xc2\xa0m\xc2\xb2 plot\xc4\x85. Nustatyta, kad kapinyne laidota nuo II a. iki XV a. Rasti 28 nedegint\xc5\xb3 ir 8 sudegint\xc5\xb3 mirusi\xc5\xb3j\xc5\xb3 kapai bei 23 \xc5\xbeirg\xc5\xb3 kapai. Ankstyvuoju laikotarpiu nedeginti mirusieji laidoti su \xc4\xafkap\xc4\x97mis; 4 mirusieji palaidoti su II a.\xc2\xa0\xe2\x80\x93 III a., dar 3\xc2\xa0\xe2\x80\x93 su V a.\xc2\xa0\xe2\x80\x93 VI a. dirbiniais. \xc5\xa0iuose kapuose rasta akmen\xc5\xb3 vainik\xc5\xb3 liekan\xc5\xb3. X a.\xc2\xa0\xe2\x80\x93 XIV a. laidoti sudeginti mirusieji, rasti tokie 8 kapai. \xc5\xa1iam laikotarpiui priskiriami ir \xc5\xbeirg\xc5\xb3 kapai. XIV a.\xc2\xa0\xe2\x80\x93 XV a. mirusieji v\xc4\x97l laidoti nedeginti auk\xc5\xa1tielninki, su \xc4\xafkap\xc4\x97mis arba be j\xc5\xb3, septyniuose kapuose rasta \xc4\xafkapi\xc5\xb3, 14 kap\xc5\xb3 buvo be j\xc5\xb3. Ankstyvuosiuose kapuose rasta darbo \xc4\xafranki\xc5\xb3, ginkl\xc5\xb3, papuo\xc5\xa1al\xc5\xb3, v\xc4\x97lyvuosiuose\xc2\xa0\xe2\x80\x93 papuo\xc5\xa1al\xc5\xb3 ir XIV a. Lietuvos monet\xc5\xb3, \xc5\xbeirg\xc5\xb3 kapuose\xc2\xa0\xe2\x80\x93 puo\xc5\xa1ni\xc5\xb3 odini\xc5\xb3 kaman\xc5\xb3 liekan\xc5\xb3. Radinius saugo Lietuvos nacionalinis muziejus.'